section_heading: Afrika
paragraph_text: mini|250px|[[Australopithecus africanus]] U Južnoj Africi 1924. je pronađen važan i rijedak fosil. Profesor Raymond Dart je u kamenolomu vapnenca kod Taunga otkrio neobično dobro očuvan primjerak mlade jedinke (unutarnji odljev lica i mozga) kojeg je nazvao Australopithecus africanus (Australopithecus = južni majmun). Iako mu je mozak bio malen (410&nbsp;cm³), bio je kružnog oblika, za razliku od onog kod čimpanzi i gorila, te sličniji mozgu modernog čovjeka. Uz to, primjerak je imao kratke očnjake, a veliki otvor (foramen magnum) je imao više anterioran položaj, što ukazuje na dvonožno hodanje.